ג) הנה ראיתי להקשות מ"ש ספק מילה בזמנה דל"ד יו"ט, ומ"ש ספק קיום מצוה כגון ספק תקע דיכל להוציא בשביל זה, ועיין בספר חו"ב או"ח סי' כ"ב ס"ק י"ד, ולכאורה כונתו דהיכא דהספק אם זה מלאכת היום, כגון ספק שמיני ספק תשיעי בזה אסור, אבל בספק תקע או ל"ה צורך כיון דיש כאן ודאי מצות תקיעה שהיא צורך היום כל מה שנעשה מחמתה ספקה חשיב צורך היום, דמתעסק בצורך מצות תקיעת שופר שהוא ודאי צורך היום, משא"כ שם דהוי ספק שמיני אפ' ל"ש לומר שמתעסק במצוה שהיא ודאי צורך היום דהא הוי ספק שמיני, משא"כ שם דהוי ספק צורך היום, ולפי"ז לצורך ביה"ש אע"ג דהוי סד"א א"א להוציא דכאן ליכא גדר ודאי מצות תקיעה, וכן אם יהי' ודאי שמיני וספק נימול אפשר למולו, ולכאורה אולי יש לחלק קצת באופן אחר, דהנה הרמב"ן כ' דא"א להוציא המת ביו"ט ול"א מתוך וכו' וצורך קצת דהכא הוי צורך המת דל"ח נפש, ואע"ג דהא איכא מצות קבורה, צ"ל דהמצוה הוי לעשות צורך המת לכך חשיב דעושה צורך המת, ולפי"ז נראה דה"ה הכא במילה במצוה היא לעשות צורך הקטן שיהי' נימול, ומצד המצוה ל"ח צורך העושה כמו לולב דחשיב צורך הגברא, משא"כ כאן המצוה לעשות צורך הקטן, ולכך בכל ספק מצוה ש"ד, דכיון דמספק מחויב א"כ תו הוי בודאי צורך דידי', משא"כ במילה, דצורך אוכל לא דוחה והכל תלוי בקטן כיון דהמצוה לעשות צורך הקטן, ולפי הקטן הוי ספק, ואצל הקטן אם זה צורך זה ספק, לכך מספק א"א למול, ע"כ וכן מה שדרשי' שלצורך מותר ג"כ לאו דמצות הגברא דוחה, דהמצוה לעשות לצורך גבוה, אלא צורך גבוה דוחה, ע"כ.